**Hensikt**

Sikre at alt røntgenutstyr er i forskriftsmessig stand.

**Omfang**

Prosedyren omfatter alt nytt og eksisterende røntgenutstyr ved Helse Bergen HF.

**Beskrivelse**

Mottakskontroll:

Mottakskontroll skal utføres etter at røntgenutstyret er ferdig installert, men før det tas i klinisk bruk. Målinger, utført ved mottakskontroll, skal omfatte relevante parametere og forhold som påvirker bildekvalitet og dose til pasient.

Spredt stråling til personell skal undersøkes ved ombygging og/ eller installasjon av nytt utstyr i eksisterende rom.

Kvalitetskontroll**:**

Det skal utføres jevnlige kvalitetskontroll på alt røntgenutstyr. Kontrollen skal omfatte stråletekniske målinger som kan avdekke endringer i bildekvalitet og dose til pasient. Kvalitetskontroller utføres årlig på utstyr som er mye i bruk og som kan gi høye pasientdoser (eks: CT, intervensjonsutstyr ), mens f.eks visse typer mobilt utstyr kan bli kontrollert annet hvert år. Det bør gjøres en kvalitetskontroll i etterkant av service fra leverandør for å sikre at det ikke er utført vesentlige endringer som unødig reduserer bildekvalitet og/eller øker dose til pasient.

Seksjon for medisinsk fysikk, som utfører disse kontrollene, har utarbeidet en detaljplan for kontrollfrekvensen. Rapporter fra Seksjon for medisinsk fysikk er tilgjengelig på intranettet under temaside «Strålebruk» -> «Ressurser Røntgenfysikk».

**Ansvar**

Strålebruksansvarlig har ansvar for

* å ha dialog med Medisinskteknisk avdeling når nytt utstyr er godkjent for klinisk bruk.
* at utstyret er tilgjengelig for de ulike kontrollene.
* å forvisse seg om at alle jevnlige kontroller er utført av Seksjon for medisinsk fysikk og Medisinskteknisk avdeling.
* å etablere varslingsrutiner for feil og mangler ved røntgenutstyret.

Bildeseksjonen ved Medisinsk-teknisk avdeling har teknisk forvaltningsansvar for alt røntgenutstyr i foretaket. Dette innebærer blant annet

* koordinere og gjennomføre mottakskontroller
* koordinerer leverandørservice
* gjennomføre nødvendig teknisk vedlikehold, reparasjoner og kvalitetskontroller.

Seksjon for medisinsk fysikk har ansvar for:

* stråleteknisk mottakskontroll og jevnlige kvalitetskontroller.

**Avvik**

Tester som ligger utenfor referanseverdier/tiltaksgrenser må følges opp.

**Interne referanser**

[Kravdokument Strålebruk](https://kvalitet.helse-bergen.no/docs/pub/dok29557.htm)

[Oversikt over strålenivå i og utenfor røntgenrom (spredt stråling til ansatte)](https://kvalitet.helse-bergen.no/docs/pub/dok32052.htm)

[Oversikt over utførte og planlagte røntgenmålinger 2017 -2020](https://kvalitet.helse-bergen.no/docs/pub/dok50711.htm)

[Prosedyre for stråleteknisk kontroll av CT](https://kvalitet.helse-bergen.no/docs/pub/dok31961.htm)

[Prosedyre for stråleteknisk kontroll av fastmonterte C-buer](https://kvalitet.helse-bergen.no/docs/pub/DOK09423.pdf)

[Prosedyre for stråleteknisk kontroll av skjelettlab](https://kvalitet.helse-bergen.no/docs/pub/dok31958.htm)